**I Z V J E Š Ć E**

sa 4. vanredne sjednice Općinskog vijeća Općine Kršan održane dana 24. listopada 2016. godine, na kojoj je prisustvovalo 11 vijećnika Općinskog vijeća Općine Kršan.

**Na sjednici Općinskog vijeća Općine Kršan prezentiran je Projekt UČKA 360°**

Projekt su prezentirali:predstavniciJavne ustanove "Park prirode Učka“: ravnatelj Egon Vasilić te predstavnici Udruge „Spod Učku“ Šušnjevica: Viviana Brkarić i Valter Stojšić:

Prihvaćanjem Sporazuma od strane Općinskog vijeća Općine Kršan, Javna ustanova "Park prirode Učka“ i Općina Kršan partneri su u provođenju Projekta UČKA 360°. U provedbi projekta će osim Općine Kršan kao partneri sudjelovati Općina Lovran te Grad Opatija.

#### Projekt se prijavljuje na natječaj Promicanje održivog korištenja prirodne baštine u nacionalnim parkovima i parkovima prirode, Prioritetna os 6. Zaštita okoliša i održivost resursa, Operativnog programa „Konkurentnost i kohezija“ za financijsko razdoblje 2014.-2020.g. raspisan od strane Ministarstva regionalnog razvoja i EU fondova. Projekt se financira iz sredstava EU u visini 85 % i 15 % iz vlastitih sredstava. Ukupna vrijednost cjelokupnog projekta je preko 40 miliona kn.

U okviru Projekta PP Učka "Učka 360°" provodi se: Izgradnja i opremanje Centra za posjetitelje Poklon, povećanje atraktivnosti ponude PP Učka razvojem inovativnih programa temeljenih na baštini, unaprjeđenje i proširenje postojećih edukativnih programa PP Učka, promocija destinacije "Park prirode Učka" te upravljanje projektom.

Projekt Općine Kršan pod nazivom: Uspostava interpretacijskog centra Ekomuzej „Vlaški puti“ u Šušnjevici obuhvaća: uređenje muzejskog postava (u zgradi škole u Šušnjevici - prizemlje) i popratnih troškova unutrašnjeg uređenja, izrade izvedbenog rješenja stalnog postava, angažman vanjskog stručnjaka za autorsku koncepciju istraživanja, terenski i arhivski rad te jezičnu adaptaciju, osmišljavanje i izrada suvenira vezanih uz centar, montaža sjenice ispred centra, i edukacija turističkih vodiča na Hotelijerskom fakultetu Opatija, izrada web stranice interpretacijskog centra „Vlaški puti“, izrada mobilne aplikacije „Putevima kontrabanda“ i izrada brošura i letaka namijenjenih Centru. Ukupna vrijednosti projekta Općine Kršan iznosi 1,3 miliona kn, a Općina Kršan je dužna osigurati 221.099,33 kn iz vlastitih sredstava.

Na sjednici Općinskog vijeća Općine Kršan donijeti su sljedeći akti:

1. **Zaključak o davanju ovlaštenja Općinskom načelniku Općine Kršan za potpisivanje Sporazuma o partnerstvu između Općine Kršan i Javne ustanove "Park prirode Učka" u provedbi Projekta UČKA 360° u sklopu Poziva na dostavu projektnih prijedloga “Promicanje održivog korištenja prirodne baštine u nacionalnim parkovima i parkovima prirode “.**

**2. Odluka o izmjeni Odluke o prodaji nekretnine**

Odlukom o izmjeni Odluke Općinskog vijeća Općine Kršan o prodaji nekretnina u k.o. Kožljak od 24. rujna 2015. g. dozvoljava se kupcu M. Zahtila izmjena obročnog načina plaćanja kupoprodajne cijena jednokratnom otplatom preostalog dijela kupoprodajne cijene nekretnina u visini od 57.470,08 kn.

**OPĆINSKO VIJEĆE OPĆINE KRŠAN**

Izvješće za WEB stranicu sastavila: Općinski načelnik

Glorija Fable Valdi Runko

Klasa: 021-05/16-01/10

URBROJ: 2144/04-05-16-4

Kršan, 25. listopada 2016.